Добролишта

Добролишта (дијалектно: Добролишча; , Калохори; до 1926 г. Δοβρόλιστα, ДовролистаΜετονομασίες των Οικισμών της Ελλάδας. Δοβρόλιτσα - Καλοχώρι) — село во Костурско, Егејска Македонија, денес во општината Костур од истоимениот округ на Западна Македонија, Грција.

 Географија и местоположба 

Селото се наоѓа на 17 километри југозападно од градот Костур и Костурското Езеро. По Грчката граѓанска војна кон територијата на селото е присоединета напуштената населба Чрчишта. Селото се наоѓа на надморска височина од 681 метри.

 Историја 

Во XV век во Добролишта биле евидентирани 140 глави на домаќинстваГандев, Христо. Българската народност през XV век. Демографско и етнографско изследване, Наука и изкуство, II изд., София, 1989. Според статистиката на Васил К’нчов („Македонија. Етнографија и статистика“) во 1900 година Добролишта имало 270 жители Македонци и 160 муслиманиКънчов, Васил. Македония. Етнография и статистика, София, 1900, стр. 266.

Во почетокот на XX век целото население на Добролишта било под влијание на Цариградската патријаршија, но по Илинденското востание во почетокот на 1904 година поминало под влијание на Бугарската егзархија.Силянов, Христо. Освободителните борби на Македония, том I, София, 1993, стр. 125.. Истата година турските власти не дозволиле да се отвори егзархиско училиште во селотоРайчевски, Стоян. 1904 – 1906 Гоненията на българите в Македония и Одринско. София, 2011, стр. 34 – 36.. Според податоците на секретарот на егзархијата Димитар Мишев („La Macédoine et sa Population Chrétienne“) во 1905 година во селото живееле 328 Македонци под врховенството на Бугарската егзархија и 32 ВласиBrancoff, D.M. La Macédoine et sa Population Chrétienne, Paris, 1905, pp. 182-183..

На Етнографската карта на Битолскиот Вилает од 1901 г. Добромишта се води како мешано македонско-турско село во Костурската каза на Горичкиот санџак со 70 куќи.

Според грчката статистика од 1905 година селото било чисто грчко со 500 жители. Во 1905 година селото настрадало од грчки андартски напади на чело со Николаос Платанијас.Силянов, Христо. Освободителните борби на Македония, том II, София, 1993, стр. 220.. Во октомври 1906 година отоманските сили во селото го убиле војводата Никола Добролитски и двајца негови четнициМарков, Георги Христов. Хрупищко, Хасково, 2002, стр. 170.. Според Георги Константинов Бистрицки селото пред Балканските војни имало 30 турски и 50 македонски семејстваБистрицки, Българско Костурско, Ксанти, 1919, стр. 8., додека според Георги Христов имало и едно влашко семејство.

Во текот на Втората балканска војна, селото било окупирано од страна на грчките војски. По крајот на Балканските војни, селото било вклучено во составот на Грција. На пописот од 1913 година биле евидентирани 468 жители, додека на пописот од 1920 година, во селото биле евидентирани 434 жители.  Според Лозанскиот договор, во селото било населено грчко население од Мала Азија, Источна Тракија и Понд, додека муслиманското население било принудено да си замине од селото. Во 1927 година, селото било преименувано во Калохорион.

Во текот на Втората светска војна, селото било окупирано од страна на италијанските окупаториМичев, Добрин. Българското национално дело в Югозападна Македония (1941 – 1944 г.), по кое било предадено на бугарските сили. Селото настрадало во текот на Грчката граѓанска војна и голем број на жители на селото биле принудени да ги напуштат своите домови, и тие главно заминале во Македонија или во социјалистичките земји од Источна Европа. Голем дел од населението било малтретираноПејов, Наум. Македонците во Граѓанскага војна во Грција, Скопје 1968, с. 125.. 13 деца од селото биле протерани како деца бегалци, додека имало и 13 политички убиства..

 Демографија

Во 1928 година селото броело 455 жители., додека во 1940 година селото броело 634 жители.

Селото во пописот од 1951 година броело 585 жители, на пописот од 1961 година, во селото живееле 520 жители, во 1971 година имало 458 жители, во 1981 година имало 475 жители, додека во 1991 година имало 459 жители. Денеска, населението на селото е 458 жители според пописот од 2001 година.

 Личности 
Родени во Добролишта
 Вангел Мирковски (1915 - 1949)
 Васил Христовски (1913-1948)
 Ѕисо Дељовски)Koliopoulos Plundered Loyalties, 1999, стр. 52, 151-152, 226-227
 Ѕисо Калиманов]Koliopoulos Plundered Loyalties, 1999, стр. 150-151
 Илија Тепов (1884 - ?)Македоно-одринското опълчение 1912-1913 г. Личен състав, Главно управление на архивите, 2006, стр. 702.
 Илија ТолевМакедоно-одринското опълчение 1912-1913 г. Личен състав, Главно управление на архивите, 2006, стр. 716.
 Митре Калиманов
 Никола Добролитски (1876 - 30 октомври 1906)
 Паскал Калиманов 
 Стасо Чанаков ДобролитскиМарков, Георги Христов. Хрупищко, Хасково, 2002, стр. 155.
 Стерјана Вангелова (1924 - )
 Тодор Влахов (1913 - 1946)
 Тодор Калиманов
 Трпо Калиманов (? - 1943)
 Штерјо Калиманов - Добролитски
 Стерјана Вангелова-Славјанка - македонски деец

Починати во Добролишта
 Никола Добролитски (1879 - 30 октомври 1906)

Други
 Јагнула Куновска (1943 - )

 Наводи 

Категорија:Костур (општина)